༄༅༔ ༔རྡོ་རྗེ་ཕུར་པའི་རྒྱུན་ཁྱེར་བཞུགས་སོ༔ ༔

༄༅༔ ༔ཨོཾ་བདེ་ལེགས་སོ།། ཐུགས་རྗེའི་དབང་གིས་འགྲོ་དོན་མཛད༔ ཅེས་སོགས་གསུམ་བརྗོད། བདག་དང་མཐའ་ཡས་སེམས་ཅན་རྣམས༔ ཡེ་ནས་སངས་
རྒྱས་ཡིན་པ་ལ༔ ཡིན་པར་ཤེས་པའི་བདག་ཉིད་དུ༔ བྱང་ཆུབ་མཆོག་ཏུ་སེམས་བསྐྱེད་དོ༔ གསུམ་བརྗོད། མངོན་རྟོགས་ནི། ཧཱུྃ༔ བདག་ཉིད་རྡོ་རྗེ་སྲིན་པོའི་སྐུ༔ ཞེས་པ་
ནས༑ གསལ་སྟོང་ངང་ནས་སྔགས་འདི་བཟླས༔ ཨོཾ་བཛྲ་ཀཱི་ལི་ཀཱི་ལ་ཡ་སརྦ་བིག་ནན་བཾ་ཧཱུྃ་ཕཊ༔ བརྒྱ་འམ་ཉེར་གཅིག་བཟླས་རྗེས། བདག་ཉིད་ལྷར་གསལ་བའི་ཐུགས་ཀ་
ནས༔ རཾ་ཡཾ་ཁཾ་ལས་མེ་རླུང་དང་༔ ཀཾ་ཀཾ་ཀཾ་ལས་ཐོད་པའི་སྒྱེད་བུ་གསུམ་གྱི་སྟེང་དུ༔ ཨ་ལས་ཡེ་ཤེས་ཀྱི་ཀཱ་པ་ལ་ཡངས་པའི་ནང་དུ༔ ཤར་དུ་ཨ་ལས་དྲི་ཆེན༔ ལྷོར་

༄༅༔ ༔པྱཾ་ལས་མཾ་ས༔ ནུབ་ཏུ་ཨ་ལས་རཀྟ༔ བྱང་དུ་ཧྲཱིཿལས་དྲི་ཆུ༔ དབུས་སུ་ཧཱུྃ་ལས་བྱང་སེམས༔ ཤར་ལྷོར་གྷ་ལས་རྟ་ཤ༔ ལྷོ་ནུབ་ཏུ་ཀུ་ལས་
ཁྱི་ཤ༔ ནུབ་བྱང་དུ་དྷ་ལས་རྨ་བྱའི་ཤ༔ བྱང་ཤར་དུ་ཧ་ལས་གླང་པོ་ཆེའི་ཤ༔ དབུས་སུ་ན་ལས་མཆོག་ཆེན་གྱི་ཤ༔ བདུད་རྩི་ལྔའི་སྟེང་དུ༔ ཧཱུྃ་མུཾ་ཨོཾ་ལཾ་སྭཱ༔ ཨཾ་ཨོཾ་པྱཱཾ་
ཧཱ་ཏ་རྣམས་ལས༔ དབུས་སུ་སྣང་མཛད་ཡབ་ཡུམ༔ ཤར་དུ་རྡོར་སེམས་ཡབ་ཡུམ༔ ལྷོར་རིན་འབྱུང་ཡབ་ཡུམ༔ ནུབ་ཏུ་སྣང་མཐའ་ཡབ་ཡུམ༔ བྱང་དུ་དོན་གྲུབ་
ཡབ་ཡུམ་རྣམས་ཀྱི་སྦྱོར་མཚམས་ནས་བྱང་ཆུབ་སེམས་ཀྱི་རྒྱུན་བབས༔ མེ་རླུང་གི་སྦྱོར་བས་འཁོར་ཞིང་༔ ཤ་ལྔ་བདུད་རྩི་ལྔ་རྣམས་རོ་གཅིག་པའི་ཡེ་ཤེས་ཀྱི་བདུད་རྩིར་

གྱུར༔ ཨོཾ་ཨཱཿཧཱུྃ་མཧཱ་སརྦ་པཉྩ་ཨ་མྲྀ་ཏ་ཧཱུྃ་ཧྲཱི་ཋཱ༔ ཞེས་གྱེར་ཞིང་སྒོམ་པ་རྡོ་རྗེ་བསྡམས་པའི་ཕྱག་རྒྱ་ཉིང་ལག་རྣམས་རིམ་པར་རིགས་ལྔ་ཡབ་ཡུམ་སྦྱོར་བ་མཛད་པར་མོས་ལ། ཞེས་སྔགས་ལན་བདུན་གྱིས་བྱིན་གྱིས་བརླབས་སོ། །མཆོད་པའི་
གཏོར་མ་བྱིན་གྱིས་བརླབ་པ་ནི། བདག་ཉིད་ལྷར་གསལ་བའི་ཐུགས་ཀ་ནས༔ རཾ་ཡཾ་ཁཾ་གིས་དངོས་འཛིན་སྦྱངས༔ སྣོད་ཀྱི་འཇིག་རྟེན་དག་པའི་གཏོར་སྣོད་ཡངས་ཤིང་གཏོར་མ་ཨོཾ་ཨཱཿཧཱུྃ་ལས་བཅུད་ཀྱི་སེམས་
ཅན་དག་པ་འདོད་ཡོན་གྱི་ལྷ་མོ་དཔག་ཏུ་མེད་པས་མཆོད་པར་གྱུར༔ ཞེས་པ་གཡས་གཡོན་གཉིས་ཀ་དྲན་པའི་ཕྱག་རྒྱས། ཨོཾ་ཨཱཿཧཱུྃ་མཧཱ་བ་ལིངྟ་ཏེ་ཛྭ་བྷ་ལིངྟ་བ་ལ་བ་ཏེ་གུ་ེ་ས་མ་ཡ་སྭཱཧཱ༔ ལྔའམ་བདུན་བརྗོད། རཀྟ་
བྱིན་གྱིས་བརླབ་པ་ནི། རང་གི་མདུན་དུ་བྷནྡྷ་སྐྲ་ཅན་གྱི་ནང་དུ་ཁམས་གསུམ་འཁོར་བའི་ཉོན་མོངས་པའི་འདོད་ཆགས་ཀྱི་རང་བཞིན་རཀྟའི་རྒྱ་མཚོ་རྦ་ཀློང་འཁྲུགས་པའི་ལྟེ་བར་ཀུན་བཟང་ཡབ་ཡུམ་གྱི་མཁའ་ཀློང་
ལས་བྱུང་བའི་རཀྟ་བྱང་ཆུབ་སེམས་ཀྱི་ངོ་བོ་ཡི་གེ་རཾ་དམར་པོ་འོད་དུ་ཞུ་བ་ལས་སྲིད་པའི་འདོད་ཆགས་རྣམ་པར་དག་ཅིང་ཐུགས་རྗེ་ཆགས་པས་འགྲོ་དོན་མཛད་པར་བསྐུལ་བའི་མཆོད་རྫས་ཀྱི་རྣམ་པར་གྱུར༔
ཨོཾ་ཨཱཿཧཱུྃ་མཧཱ་རཀྟ་ཛྭ་ལ་མཎྜ་ལ་ཧཱུྃ༔ ཆོས་འབྱུང་གི་ཕྱག་རྒྱ་ལན་ལྔའམ་བདུན་བརྗོད། མཆོད་པ་བྱིན་གྱིས་བརླབ་པ་ནི། ཨ་ལས་ཀཱ་པ་ལའི་ནང་དུ༔ དབང་པོའི་མེ་ཏོག༔ ཚིལ་ཆེན་གྱི་ཞུན་མེ༔ བདུད་རྩིའི་དྲི་ཆུ༔ ཤ་

༄༅༔ ༔རུས་ཀྱི་ཞལ་ཟས༔ ཐོད་རྔ་རྐང་གླིང་གསང་བའི་རྔེའུ་ཆུང་ལ་སོགས་པ་མཆོད་པའི་ཡོ་བྱད་རྒྱ་ཆེན་པོ་དང་ལྡན་པར་གྱུར༔ ཨ་ཀཱ་པ་ལ་ཨ་པུཥྤེ་སྥ་ར་ཎ་ཧཱུྃ༔ སཾ་ཧཱ་ར་ཎ་ཧོ༔ ཨརྒྷཾ་པ་
དྱཾ་ནས་ཤབྟ་ཨཱཿཧཱུྃ༔ གཏོར་མ་འབུལ་བ་ནི། འདི་སྐབས་མི་དགོས། གཏོར་བསྔོ་བྱེད་དུས་རྒྱབ་ཆོག་བསྡུས་པའི་དུས་འདི་མན་དགོས་སོ། །རང་གི་ཕྱག་རྒྱ་གཅིག་དུས་བཅའ་ལ་ཀཱ་པ་ལ་སོགས་བྱས་ཆོག རྡོ་རྗེ་ཕུར་པའི་རྒྱུན་གཏོར་ནི། ཨོཾ་བཛྲ་ཀཱི་
ལི་ཀཱི་ལ་ཡ་སརྦ་བིག་ནན་བཾ་ཧཱུྃ་ཕཊ༔ ཏིབ་ཏ་ཙཀྲ་ཨོཾ་རུ་ལུ་རུ་ལུ་ཧཱུྃ་བྷྱོ་ཧཱུྃ༔ ཨོཾ་བཛྲ་ཀཱི་ལི་ཀཱི་ལ་ཡ་བཛྲ་ཡཀྴ་ཀྲོ་ཏ་ཁ་ཁ་ཁཱ་ཧི་ཁཱ་ཧི༔ ཨེ་ཨ་ར་ལི་ཧོ༔ ཛཿཧཱུྃ་བཾ་ཧོ༔ ས་མ་ཡ་སྟྭཾ༔ ཨོཾ་ཁ་ཁ་ཁཱ་ཧི་ཁཱ་ཧི༔
སརྦ་རཀྟ་སརྦ་བྷུ་ཏ་པྲེ་ཏ་མཧཱ་བྷ་ལིང་ཏ་ཁཱ་ཧི༔ ཞེས་ལན་གསུམ་གྱིས་དབུལ་ལོ། །དེ་ནས་ངག་ཏུ་འདི་སྐད་དོ།། ཕྲིན་ལས་རྒྱ་མཚོ་མཛོད་ཅིག༔ དགྲ་བགེགས་ཐུལ་ཅིག༔ བར་ཆད་སོལ་ཅིག༔ ཧཱུྃ༔ དམ་ཚིག་ཆེན་
པོའི་དུས་ལ་བབ༔ སྤྲུལ་པ་ཆེན་པོའི་དུས་ལ་བབ༔ ཞེས་འདིར་ལེན་དགོས། ཧཱུྃ༔ མཁའ་འགྲོ་གིང་གི་ཚོགས་རྣམས་དང་༔ ལངྐ་དབང་ཕྱུག་འབར་མའི་ཚོགས༔ མ་བདུན་སྲིང་བཞི་འབར་མའི་ཚོགས༔
གཏོར་མ་ཕུལ་བ་བཞེས་ནས་ཀྱང་༔ བདག་ལ་ལས་ཀྱི་དངོས་གྲུབ་སྩོལ༔ བསམ་པ་ཡིད་བཞིན་འགྲུབ་པ་དང་༔ ལས་ཀྱི་འབྲས་བུ་མཆིས་པར་མཛོད༔ བསྟོད་པ་ལས་བྱང་བཞིན་སྤྲོ། ཡོལ་མོ་བས་མཛད་པའོ། །

དགེའོ།། །།